Tidligere i Family Law...
Han vil have en forældremyndigheds- og samkvemsvurdering.
Jeg skal tilbage til mr. December.
Det var sjovt at lave den kalender.
Ja, det var det.
Så du skulle ydmyge mig og gøre dig selv til grin?
Ja, Frank, bliv endelig ved at snakke om ydmygende møder hos Wedgewood.
Jeres datter nævnte en video, der havnede på YouTube?
-Det er et år siden. -Kammeraterne driller hende stadig.
Og børnene må ikke længere have kontakt med deres mormor.
Hvabehar?
-Ved du, hvad jeg bedst kan lide? -Hvad?
-At hun gør dig mindre anspændt. -Jeg er da ikke anspændt.
Fra nu af skal alle pressehenvendelser gå gennem mig.
Jeg ville bare aflevere den. Det er en simpel separationsaftale.
Jeg fandt den på nettet.
Okay. Det er okay. Det skal nok gå.
Mor? Hvornår kommer Jo-Jo tilbage?
Hun måtte rejse væk nogle dage,
men hun bad mig sige til dig, at hun savner dig.
Vi skulle have spillet Catan.
Vi kan jo spille det efter skole.
Du kan lære mig at...
hamstre får.
Lad være med at spilde data.
Det er til min rapport om verdens problemer.
Sladder om de kendte tæller næppe med.
Åh gud.
Sofia.
Tidligere i dag dukkede rystende optagelser af Charisma Singhal op,
den 23-årige stjerne fra serien Whip It.
Er det ikke den synge-danseserie, du ser?
Det er den anden hændelse,
siden Charisma i torsdags skrev et usammenhængende tweet
om sin on-off-kæreste, den lovende DJ Alpha Dawg.
Hun er ikke en god rollemodel for de unge.
Hav en god dag.
Hvordan går det?
Maggie fik moderkageløsning.
O... Okay.
Moderkagen løsnede sig fra livmoderen.
Derfor blødte hun.
Klarer hun den?
Hun skal have foretaget kejsersnit.
Hun er på vej til operationsstuen.
Har du en fuldmagt?
Ja, hvorfor?
Du skal måske træffe valg om behandling på Maggies vegne.
Jeg giver besked, når der er nyt.
-Stadig på hospitalet. -Ring, hvis du har brug for noget.
-Undskyld mig. -Det er okay.
Godt, at I begge er kommet.
Jeg har en ny sag med en vigtig klient. I skal begge arbejde med den.
Uanset hvad det er, så kan vi to selv klare det, far.
Jeg vil have fuld bemanding på sagen.
Skal vi bruge bestyrelseslokalet?
Det er ikke nødvendigt. Vi skal besøge hende.
Denne vej.
Gæsterne er kommet.
Hej, Charisma.
Daniel, Abigail, det er Charisma Singhal.
Godt at møde dig igen,
gid omstændighederne havde været mindre...
Girl, Interrupted.
Men i det mindste er Jell-O'en god her.
Var det din bror, der tvang dig til 72 timers psykiatrisk behandling?
Tanish siger, jeg er til fare for mig selv.
Det så også ud, som om du ville hoppe ud ad vinduet.
Jeg ved godt, hvordan det så ud, tro mig.
Connor kom med nogle svampe, som jeg ville prøve,
så så jeg paparazzierne, der ville fange mig i sindsforvirret tilstand.
Fik de, hvad de ville have, ville de nok forsvinde.
Og nu vil Tanish have værgemål over dig?
Ja, hvad det så end betyder.
Det er en slags formynderskab.
Tanish får kontrol over hele din tilværelse,
økonomisk, lægeligt,
og over din adgang til telefon og internet.
Han kan sågar bestemme, hvem du må date.
Det er da løgn?
Faren ved et værgemål er, at det fratager den umyndiggjorte
retten til at undslippe værgemålet.
Tanish tog sig af mig, da vores forældre døde,
men jeg er 23. Jeg er ikke noget barn længere.
Netop. Et værgemål er som regel den sidste udvej for folk,
som ikke kan tage vare på sig selv.
Folk med handicaps eller demens.
Modpartens advokat skal bevise,
at du mentalt er ude af stand til at træffe dine egne valg.
Det hjælper ikke at blotte brysterne.
Hvor kender du hende fra?
For fire år siden fik jeg hendes ægteskab annulleret.
Det husker jeg godt. Det var guf for sladderpressen.
Indtil for nogle få år siden anede jeg ikke, hvem hun var.
Selv jeg har hørt om Whip It.
Jeg brød mig ikke om de serier, The OC, Degrassi?
De var så barnlige.
Det er, fordi du har været 65, siden du var 10.
Vi ses om et par timer.
Hvad skal du?
Hen at slås med den mand, som vil styre hele mit liv.
Min klient vil ændre separationsaftalen.
Igen?
Han ønsker ikke, at miss Bianchi præsenterer børnene
for nye partnere uden hans samtykke,
medmindre forholdet er seriøst.
-Du må være tosset. -"Seriøst" er subjektivt.
Vi foreslår, at forholdet skal være stabilt og monogamt i mindst et år.
Det er der ingen dommer, der vil godkende.
Drejer mødet sig om det?
Straffer du mig, fordi jeg har en kæreste?
Børnene har brug for et stabilt miljø.
Hvad siger de til, at mr. Februar besøger dig?
Mr. December.
Det er ikke ham, der har upassende sms'er på mobilen,
som børnene kan læse.
Men nu vi taler om ændringer,
hvad med klausulen om, at Joanne ikke må se børnebørnene?
Vi skal i retten om to uger, og det vil vi alle gerne undgå,
men det kan vi ikke, når din klient løbende forlanger ændringer.
Det er til jer.
Jeg har set det 117 gange.
Tro mig, Frank vil også gerne undgå en retssag.
De får affattet et mere fornuftigt forslag.
Mr. Singhal og hans advokat er ankommet.
-Hvordan gik det med Frank? -Ikke godt.
Daniel?
Telefon til dig på linje 1. Beatrice Flanagan.
Fra The Flanagan Report? Fra England?
Forveksler hun dig med en vigtig person?
Hun sagde vistnok:
"Det ville glæde os at interviewe mr. Svensson."
Jeg tager den.
Vi har et møde med en klient.
Fem minutter.
Vil din klient beære os med sin tilstedeværelse?
Forsinket igen.
Det er ved at blive en vane. Hun var engang så professionel.
Måske er hun ved at blive udskrevet fra den psykiatriske afdeling.
Jeg er bekymret for hende.
Et værgemål er ikke løsningen.
Én isoleret hændelse beviser ikke, at min klient er ude af stand
til at bestemme selv.
Men den er en del af et mønster.
Slagsmål på natklubber.
Påvirket optræden ved talkshows.
Var det ikke for det PR-firma, min klient hyrede,
ville hendes renommé være ødelagt.
Det handler ikke om hendes renommé.
Jeg ønsker heller ikke et værgemål.
Jeg vil da ikke fratage hende hendes frihed. Men... I så selv videoen.
Charisma er blevet utilregnelig, og jeg ved ikke, hvad...
Jeg har mistet mine forældre. Jeg vil ikke også miste min søster.
Tænk, at Summer Barrington kommer herind.
"Dét er en piruette, Mette."
Hendes slogan?
-Har du ikke set Whip It? -Jo, første sæson... da jeg var 12.
-Mon hun vil signere min bog? -Spørg hende.
Charisma Singhal. Hvor er de?
Goddag, miss Singhal.
Det er denne vej.
Tak. Vent her. Det varer ikke længe.
-Jeg viger ikke fra dig. -Jeg klarer mig.
-Jeg tæver ham! -Nu ikke noget drama.
-Ved han ikke, hvem jeg er? -Hold nu op.
-Skal vi gøre noget? -Du er hendes største fan.
Unge mand, du skal bruge din indre stemme.
Sæt dig! Nu!
Denne vej.
Hvornår kommer han og tæver mig?
Han er overbeskyttende. Ligesom en anden, jeg kender.
Hvad ser du i den amatør?
Vil du virkelig date en, der hedder Alpha Dawg?
Det er hans kunstnernavn. Det er mit liv, jeg bestemmer selv.
Vores klient beklager dybt hændelsen på altanen.
Hun er villig til at undskylde overfor producerne af Whip It
for al opførsel, der kan opfattes som uprofessionel,
udsende en offentlig erklæring, samt lade sig narkoteste.
På betingelse af at du opgiver kravet om et værgemål.
Jeg tænkte mig ikke om.
Jeg har det rigtig dårligt med at have svigtet alle... især dig.
Undskyld.
Jeg skammer mig, og jeg er ked af det.
Det må aldrig ske igen.
Forstået?
Aldrig mere.
-Kom. -Du, Summer.
Dét er en piruette, Mette.
Beatrice Flanagan vil åbenbart interviewe mig
om Den Varige Arv-sagen.
Hun beskrev den som præcedensskabende.
Det lyder godt. I mellemtiden har din søster og jeg betjent klienten.
I fællesskab, kan jeg tilføje.
Hvorfor fanden vil hun snakke med dig om min sag?
Fordi jeg er kompagnon.
Eller måske kan Beatrice bare bedre lide mig.
Du tager pis på mig, ikke?
Forsøger du at ramme den sarkastiske engelske humor?
Danny har ret.
Dit renommé kunne aflede opmærksomheden fra firmaets sejr.
Vi skal gennemgå alle samtaleemnerne inden interviewet.
Vi skal ikke have gentaget Forretninger i Vancouver- fiaskoen.
Hej. Jeg har forsyninger med.
Takeaway. Skiftetøj. Telefonoplader.
Tak.
Hvordan har Maggie det?
Der er ikke noget nyt.
Jeg ringede til forældrene, men de er på krydstogt.
Jeg opholdt mig meget på hospitaler som barn...
da min mor sloges med kræften.
Jeg var der, men...
jeg kunne ikke hjælpe hende.
Sådan har jeg det også nu.
Maggie skal nok klare den.
Tror du?
Det er sjovere at spille på et variabelt spillebræt,
men da du ikke har spillet det før, bruger vi begynderkortet.
Okay.
-Sofia? Hørte du det? -Hørte hvad?
Catan kalder.
Det siger: "Kom og spil."
I kan spille uden mig.
Det er beregnet til tre eller fire spillere.
Lige et øjeblik.
Se det her.
Nu skal jeg fandeme...! Halløj!
Hun kørte over min fod!
Charisma er sin egen værste fjende.
Hun slog op med Connor, som Tanish bad hende om.
Paparazzierne spærrede hende vejen.
Hun brækkede mandens fod.
Hun er ikke den første barnestjerne, der kvajer sig.
Folk elsker at skabe kendisser, men de kan bedre lide at skære dem ned.
Charisma har arbejdet, siden hun var otte.
TV-serier, musikturnéer.
Hun har ni millioner følgere. Hun er et brand.
Hun har både hjerne og forretningssans.
Hvor ved du det fra?
Charisma Sings: Finding Myself Through My Voice.
-Har du læst hendes selvbiografi? -Den er bevægende og poetisk.
Charisma blotlægger sin sjæl.
Det vil glæde ghostwriteren at høre.
Yannick har lige ringet. Han anmoder retten om værgemål.
Surprise, surprise.
Daniel, få Charismas tilladelse til at indhente hendes journal.
Abigail, spørg hendes kolleger, om vi kan få erklæringer fra dem.
Skal jeg tale med flere skuespillere?
Må jeg komme med?
Jeg kan tage noter.
Det er Abigail.
Efter kun få dage med dig aktiverer Nico brandalarmer?
Du skal ikke give mig skylden.
Han savner tydeligvis Joanne, så hvis du lige vil forklare...
Er det...
Pudsigt, at kort efter at jeg siger, at jeg har det dårligt med,
at du præsenterer nye mænd for børnene,
så besøger din kæreste Nicos skole?
Jep! Der fik du mig, Frank.
Jeg overtalte Nico til at aktivere alarmen, jeg havde planlagt det.
Det er fristende at udløse alarmen, men når vi kommer på falsk alarm,
kan vi ikke slukke rigtige brande andre steder.
Det tænkte jeg ikke på. Undskyld.
Mr. Bianchi. Miss Bianchi.
Abby?
Hej, mor.
Er det dit barn?
Vores barn.
Hvor kender I hinanden fra?
Fra arbejdet.
Skal vi lige tale sammen i enrum?
-Både Maggie og babyen er stabile. -Åh, gudskelov.
Operationen gik godt.
Hun fik en blodtransfusion, men hun ligger til opvågning nu.
-Og babyen, hun... -"Hun"?
Det er en pige. Tillykke.
Dit barn er kørt hen på den neonatale afdeling.
Klarer hun den?
Hun har det godt, men fordi hun kom så tidligt,
vil vi beholde hende til observation.
Mens Maggie heler, vil babyen have godt af
kropskontakt og hjælp til at die.
Ja. Godt. Det kan jeg godt gøre, begge dele.
At aktivere en brandalarm er en alvorlig forbrydelse.
Vi lover, at det ikke sker igen.
-Jeg taler med ham om det hjemme. -Det er ikke det eneste.
Nico har slækket på lektierne,
og træner Krevz siger,
at Nico har pjækket fra høvdingebold to gange.
Men høvdingebold er altså generelt et forhadt spil.
Hvor længe er han bortvist?
I tre dage.
Som om jeg ikke havde nok at slås med.
Jeg kan ændre mine planer og tage Nico.
Nej, nej. Det er min tur til at have ham.
Jeg troede, at du havde nok at slås med?
Ved du hvad...
det bliver hårdt uden Joanne,
så skal jeg ikke bare aflevere ham på brandstationen?
Så kan han lære alt om brandsikkerhed.
"Lære alt om brandsikkerhed."
Her er emnerne til Flanagan-interviewet.
Jeg ser på dem, når jeg er færdig med...
-Nico! -Hej, bedstefar.
-Hej, onkel Daniel. -Hej.
Hvorfor er han her på en hverdag?
Det forklarer jeg senere.
Jeg skal være til optagelser om en halv time. Gider du...
Jeg vil med glæde tilbringe eftermiddagen med mit barnebarn.
Tak. Nå, Nico. Opfør dig ordentligt, mens jeg er væk.
Du ved nok ikke, at den selektive avl af mopser
gør det svært for dem at trække vejret.
De har også svært ved at blinke og holde kropstemperaturen nede.
Godt at vide.
Åh gud! Det er Summers skab.
Og her inviterede Blake hende til bal.
Og dér sang Summer om det!
-Må jeg sidde ved hendes bord? -Cecil, stands det fanhysteri.
Hvis erklæring vil du have først?
Hvem er det?
Lexi.
Summers falske ven.
Ren ondskab.
Charisma er en stor gave.
Det er så pinligt, men jeg blev skuespiller
efter at have set hende i Whip It: Junior High.
Ja, var hun ikke bare fænomenal i den?
Hvordan opførte Charisma sig under optagelserne?
Hun er bare så talentfuld.
Hun brænder aldrig ud. Hun rammer altid plet med koreografien.
Hun sætter alle andre i skyggen, særlig mig.
Brandi, hvad mener du?
Du var fantastisk i din solofinale.
Nej da! Jeg var så akavet.
Du skulle bare vide.
Opførte Charisma sig nogensinde uprofessionelt?
Hun var altid superprofessionel.
Men ham manageren.
Hendes bror?
Jeg ved godt, at det var forkert.
Sludder.
Alle drenge på din alder gennemgår en oprørsk fase.
Din tur.
Trykkede du også på brandalarmen?
Nej, men mine venner og jeg stjal vores geografilærers toupé
og limede den på statuen af byens grundlægger.
Professoren var rasende.
Professoren?
Jeg gik på kostskole.
Så du boede langt væk hjemmefra?
Det var nok dejligt.
Ja, friheden i det, men sommetider savnede jeg mine forældre.
Min mor mere end min far.
Jeg ved ikke hvorfor.
Jeg var ude på gangen og fik øje på brandalarmen,
jeg havde lyst til at gøre det, fordi der skulle ske noget.
Så der ikke skete noget med dig?
Ja.
Føltes det lidt bedre bagefter?
Egentlig ikke.
Men jeg slap da for idræt.
Alle elsker Charisma...
men Tanish er et mareridt.
-Hvordan det? -Hvor skal jeg begynde?
Kostumeafdelingen skal gøre hendes tøj mere tækkeligt.
Han overvåger samtaler med mandlige medspillere.
Han flippede ud, da hun drak champagne til en efterfest.
Han lyder ret hård.
Sidste sæson rev hun akillessenen over.
Vi ville sløjfe hendes sidste dansescene for hendes skyld.
Tanish gik helt amok.
Hvorfor?
Han sagde, at vi gjorde et stort nummer ud af ingenting,
og at hun godt kunne danse.
Han fik dog ret.
Det var hendes bedste præstation efter afsnittet med Bollywood-ballet.
Så Tanish fik Charisma til at danse, selvom hun var skadet?
Der var intet i vejen under optagelsen.
Den ene dag humpede hun, den næste slog hun baglæns kolbøtter.
Det var vel adrenalinen.
Ben? Zack nægter igen at komme ud af sin trailer.
Undskyld mig.
Hej.
Hvilken et passer bedst til Flanagan-interviewet?
-Ingen af dem. -Mønstrene er for spraglede.
-Vil du høre min mening? -Nej, det er fint.
Jeg har bestilt selfielys og en ekstern mikrofon til interviewet.
Og jeg har købt ansigtspudder. Din pande har det med at skinne lidt.
Du købte forhåbentlig meget af det, for Daniels hoved er kæmpestort.
Gider du passe hund?
Craig har klæbet nervøst til mig siden fiaskoen med afpresningssagen.
Jeg kan passe ham.
Perfekt!
Perfekt.
Legetøjet ligger i nederste skuffe. Den vibrerende reje er hans favorit.
Og han skal have en kvart kop rawfood klokken 11
og en halv klokken 16. Vandet filtreres ved stuetemperatur.
Har du brug for at skrive det ned?
Det gør jeg.
Hvad er en vibrerende reje?
Hold fingrene fra mine ting.
Jeg skal ud at købe et nyt slips. Vi ses i domhuset.
Åh, jeg glemte min iPad derhjemme.
Du kan da bruge onkel Daniels computer.
Fans er samlet for at støtte superstjernen Charisma Singhal.
Vi må ikke filme i retslokalet,
men vi kan bekræfte, at hendes manager og bror,
Tanish Singhal,
anmoder retten om værgemål over den 23-årige skuespillerinde.
Vi vil fortsat følge historien tæt.
Tanish, hvem trådte til for at opfostre din lillesøster
efter jeres forældres tragiske død?
-Det gjorde jeg. -Hvor er hun?
Hvordan kunne du være forælder, mens du gik på universitetet?
Det kunne jeg heller ikke. Jeg måtte melde mig ud og flytte hjem.
Mine forældre havde ingen forsikring, så jeg måtte arbejde på fuldtid.
Mere end fuldtid. Du måtte tage tre job.
Jeg ville have, at Charisma skulle fortsætte de sang- og dansetimer,
som mine forældre havde tilmeldt hende til, inden de døde.
Hun udviste tidligt et stort talent.
Hun var utrolig talentfuld.
Og hun elskede at optræde.
Når jeg havde fri, gik jeg med Charisma til optagelsesprøver.
-Du ofrede meget for din søster. -Jeg gjorde det gladeligt.
Vores forældre immigrerede til Canada for at give os flere muligheder.
Hendes succes er en del af den arv.
Charisma får tusinder af breve hver måned
fra folk, hun har inspireret, som spejler sig i hende.
-Hun er en rollemodel. -Som er et dårligt forbillede nu.
Ja.
Hun vil aldrig tilgive sig selv,
hvis hun ødelægger karrieren, mens hun ikke er...
ved sine fulde fem.
Jeg har ikke flere spørgsmål.
Modpartens advokat må krydsforhøre.
Jeg hører ægte bekymring i din stemme,
når du taler om din søsters karriere, Tanish.
Men jeg spekulerer på, om denne bekymring
også omfatter Charismas velbefindende?
Ja, selvfølgelig.
Jeg forstår, at Charisma rev akillessenen over
dagen før optagelsen af sjette sæsons afsluttende dansescene.
Ja.
Lægen gav dig en rekvisition på en MRI-skanning. Brugte du den?
-Ja, selvfølgelig. -Hvornår brugte du den?
Ugen efter.
Du ventede en uge, selvom hun havde smerter?
Jeg ville have en anden læges vurdering, så det fik jeg.
Og anbefalede den læge, at hun gik på arbejde
næste dag og dansede i ni timer med en alvorlig skade?
Nej, men...
Hvor mange adspurgte du, før du fandt en, der ville give Charisma
en recept på et smertestillende middel?
Protest. Irrelevant.
Jeg tillader det.
Vær venlig at besvare spørgsmålet.
Fire.
Selvom forfatterne kunne skrive hende
ud af finaleafsnittet, så hun kunne komme sig?
Hvis hun ikke var med,
ville de måske give hovedrollen i efterfølgeren til Brandi.
Med andre ord,
du gav altså din søster et stærkt vanedannende smertestillende middel,
som åbnede sluserne
til alt hendes efterfølgende misbrug...
Protest. Formodning.
Taget til følge.
Et sidste spørgsmål, Tanish.
Hvor stor en procentdel af din søsters indtægt
tog du til dig selv det år?
Tyve procent.
Ærede dommer,
mr. Singhal prioriterer tydeligvis sin egen gage
højere end sin søsters helbred.
Så er Alpha Dawg her!
Hvor har du været?
På rådhuset.
Hils på mrs. Alpha Dawg.
Ingen kameraer!
Og nu er det slut med berusede kvinder i min retssal.
Vi holder pause, indtil Deres klient er blevet ædru.
Halløj!
Hent Charisma en kop kaffe fra automaten, og en pose chips.
-Mig? Hvorfor ikke dig? -Gør det nu bare.
Hvad er klokken? Jeg skal optage bagefter.
Åh, okay.
Du plasker vand i ansigtet, laver sprællemandshop.
Luk vinduet op og træk lidt frisk luft.
Og tag lys læbestift på, hvis du har en.
Jeg skal hen til min kone.
Vil du forklare, hvorfor du er pinligt ædru,
mens Charisma er så fuld,
at hun knap kan finde toiletdøren?
Hun er letvægter.
Det er ulovligt at svare "ja", når man er fuld.
Den vielsesattest skulle aldrig have været udstedt.
Okay, gamling.
Hvis jeg finder ud af, at du fyldte hende med alkohol inden brylluppet,
så vil jeg anmode om annullering af ægteskabet
på grund af manglende samtykke, og sagsøge dig for sagsomkostninger.
Skrub ad helvede til!
Ser du sådan ud, når dine faderlige instinkter går i aktion?
Jeg kører Charisma tilbage på jobbet. Vi ses på kontoret.
Hvad med kameraerne?
Du kan gå ud ad bagudgangen.
Du behøver ikke sige noget.
Jeg skulle ikke have giftet mig.
Det tager Harry sig af.
-Jeg er så vred på mig selv. -Hør.
Du er ikke den første i verden,
der drikker for meget og angrer, når du bliver ædru.
Da jeg drak, kunne jeg knap nok finde vej ind på kontoret.
Hvordan kan du drikke så meget og have 14 timers arbejdsdage?
Jeg har ikke noget valg.
Jeg har måttet arbejde tre gange hårdere end andre for at nå hertil.
Hvis jeg ikke er perfekt, går det ud over mig,
min bror, og min families ry.
Jeg svigter bogstavelig talt millioner af brune piger,
som ser serien og vil være som mig.
Jeg kan ikke forestille mig, hvordan det er at være dig.
På TV spiller jeg en pige, som altid tager dumme beslutninger,
og alle elsker hende.
Men i det virkelige liv har jeg aldrig måttet begå fejl.
Ja, måske foretager jeg dumme beslutninger,
men det er dog mine.
Nico og jeg har kaffepause.
Det er aldrig for tidligt at fordybe sig i virksomhedskultur.
Hvor er alle henne?
Der er lukket møde på Harrys kontor.
-I hører snart fra os. -Det lyder godt.
Hvad sker der?
Din bror og jeg er enige om, at det er bedst,
at firmaet bliver Charismas medværger.
Sammen med Tanish?
Du har lige fastslået, at han ikke varetager hendes interesser.
Det var skuespil, Abby.
Hun er ødelagt.
Og et medværgeskab vil beskytte hende mod enevælde.
Sådan kan vi beskytte hende.
Hvad ser I, når I kigger på Charisma?
Jeg ser et stakkels offer for en kendiskultur.
Jeg ser en fortabt pige, som har brug for hjælp til at finde vej.
Jeg ser en kvinde, hvis hele liv har været kontrolleret af andre,
af hendes bror, af medierne, af hendes fans.
Alle har en mening om, hvem hun har lov til at være.
Det er ikke så sært, at hun skejer ud!
Hun er blevet puttet i en kasse, som hun prøver at bryde ud af.
Hvis I gennemfører det medværgeskab,
er I lige så medskyldige som alle andre.
Hvad siger man så?
-Tak for donutten, mor. -Velbekomme.
Hej.
Lad mig lige forstå det ret.
Nico udløser brandalarmen, bliver bortvist,
og som belønning får han donuts?
Han skejer ud. Han har brug for lidt ekstra opmærksomhed.
Hvor var den, da jeg fik stuearrest på livstid?
At drikke sig fuld er meget værre end det, Nico gjorde.
Er det det?
At drikke sig fuld er en slags overgangsrite,
men du og far opfører jer, som om jeg har myrdet nogen.
Det er så dobbeltmoralsk.
Ja.
Jeg ser ud ad helvede til.
Du ligner en nybagt forælder.
Jeg kan forstå, at I alle er nået til enighed?
Det er korrekt, ærede dommer.
Vi vil gerne foreslå et medværgeskab.
Nej.
Det er ikke længere aktuelt.
Vi mener ikke, at vores klient skal være underlagt
nogen form for værgemål.
Ærede dommer, min kollega tager over her.
Miss Bianchi?
Hvorfor er jeg ikke blevet informeret?
Ærede dommer, underholdningsindustrien
er en af de værste krænkere i forhold til kønsbestemt dobbeltmoral.
Kvinder, der falder i unåde, er ofre for seksualisering og hån,
mens mænd bliver behandlet med alvor og får levnet plads til restitution.
De kan svinge med babyer udover balkoner,
og spærre tigre inde i deres private zooer,
men ingen har anmodet om at få disse mænd underlagt et værgemål.
Protest.
-Dette er ikke et suffragettestævne. -Sæt Dem ned.
Charisma fremstilles som sindssyg,
fordi hun ikke opfører sig, som verden synes,
at en sund, ung kvindelig TV-stjerne skal opføre sig.
Siden hvornår er offentligheden
blevet dommer og jury over et menneskes liv?
Har Charisma begået fejl?
Ja.
Har hun misbrugsproblemer?
Ja.
Har hun en forfærdelig smag i mænd? For fanden da, ja!
Men hvis hun beslutter at blotte brysterne
eller spilde hele sin formue på en ynkelig wannabe-rapper,
så er det hendes ret.
Vi skal holde op med at skrumpe Charisma
ind til den lille pige, vi kender fra den TV-serie.
Hun er en fuldt handledygtig 23-årig voksen kvinde,
som ikke har brug for at være under værgemål.
Det eneste, hun har brug for, er, at folk omkring hende
ser hende som den fejlbarlige, voksne kvinde, hun er.
-Sådan! -Ro. Ro i retten.
Miss Singhal, De har nogle problemer, som De skal have løst.
Når det så er sagt,
så mener jeg, at alle, mænd, kvinder, har ret til at leve deres liv,
som de har lyst til,
så længe det ikke krænker andres rettigheder,
og det gør miss Singhals uafhængighed ikke.
Jeg afslår sagsøgers anmodning om værgemål.
Daniel.
Ja?
Vi mangler at gennemgå dine punkter.
Denne sag skaber præcedens
for love, der vedrører medicinsk assisteret reproduktion.
Hvorfor taler du så lavt?
-Hvad mener du? -Du stiller dig an.
-Denne sag skaber præcedens... -Slap... slap af. Artikuler.
...for love, der vedrører medicinsk assisteret reproduktion.
Det er for højt.
Det stod mig klart, at der var en mulighed...
-Stod hvem klart? -Det stod os klart, at der var...
Nævn firmaet, for pokker!
-Det stod os klart her... -Hvad skal du bruge noterne til?
Har du glemt dit eget efternavn?
Den er ti minutter i. Afsted.
Vent! Din pande skinner meget.
Præ-ce-dens.
Præcedens. Okay. Okay! Okay. Tak.
Ingen kommer ind på eller går forbi mit kontor,
mens jeg laver det interview!
Og jeg begynder nu!
I en ureguleret branche
yder love om fertilitetssvindel patienter ringe beskyttelse.
I ekstreme tilfælde
er det sket, at læger har insemineret patienter
med deres egen sæd.
Et kollektivt søgsmål i Vancouver i Canada
skaber præcedens ved at holde klinikker ansvarlige
for sådanne grove embedsforseelser.
Med os i dag har vi en af de ledende advokater for ofrene
for fertilitetsklinikskandalen,
Daniel Svensson fra Svensson & Svensson.
Tak, fordi De vil være med.
Og tak, fordi jeg måtte være med.
Det ser ud, som om De har slået et filter til.
Det må De undskylde.
Jeg ved ikke, hvordan det er sket. Nu skal jeg... deaktivere det.
Bare giv Dem god tid.
Jeg er altså ikke en mops.
Åh gud.
Cecil, kom!
Hans pande skinner da ikke.
-Cecil? -Jeg skal have en drink.
Cecil?
Jeg glemte vist at slå mops-filtret fra
på onkel Daniels computer.
-Får jeg nu mere ballade? -Nej! Nej.
Det er bare så skønt.
Cecil?
Cecil!
Det var hyggeligt at møde Nico.
Han virker som en god dreng.
Ja, når han ikke laver ballade i det offentlige rum.
Du, øh, en af mine gode venner styrer en gokartbane.
Den synes jeg, at vi tre skal prøve en dag.
Vi tre?
Og også Sofia, hvis hun har lyst.
-Jeg ved ikke, om... -Vi kan også prøve indendørsklatring.
Nej, Aidan.
Jeg vil kun præsentere nogen for børnene, hvis forholdet er seriøst.
Okay.
Jeg vil bare fortælle jer alle,
at jeg efter seks fantastiske år har besluttet at forlade Whip It.
Det har i sandhed været en livsændrende oplevelse at være med,
og det er jeg evigt taknemmelig for.
Men lige nu er jeg nødt til at bruge tid på at fokusere på mit helbred.
Og bagefter bestiller jeg måske en tur til Calcutta.
Ser mine forældres fødested.
Måske vil jeg spille teater.
I mellemtiden...
sender jeg alle mine fans masser af kærlighed. Vær søde ved hinanden.
Åh, det glæder mig for hende.
Tænk, at firmaet, jeg arbejder for, har ødelagt den eneste gode TV-serie.
Det har ikke noget med os at gøre.
Det var helt og aldeles Charismas egen beslutning.
Så er der et postkort mere.
Åh, Nina. Dine ord ankommer, netop som jeg har mest brug for dem.
Godmorgen.
Godt gået i The Flanagan Report!
Eller var det dig? Jeg er forvirret, jeg kan ikke kende forskel på jer to.
Man siger, at hunde og deres ejere ofte begynder at ligne hinanden.
Du fik en chance for at reklamere for firmaet, og den ødelagde du.
Hvorfor har du det idiotiske filter på din arbejdscomputer?
Nico må have lagt det ind.
Ja, skyd du bare skylden på din 11-årige nevø.
Typisk dig, Daniel.
Forældremyndighedsvurderingen er kommet.
Din forældreegnethedsvurdering.
Det ser ikke godt ud.
Hvor slemt kan det være?
"Denne vurdering var særlig krævende.
Der var mange uforenelige udtalelser, jeg ikke kunne fortolke."
"Begge børn sørger over tabet af deres familie.
Sofia skejer ud, hun kopierer sin mors overlevelsesstrategi
ved at misbruge alkohol."
Eller måske eksperimenterer hun med alkohol, fordi hun er teenager.
"Den aften jeg blev fuld, sagde min mor, at hun skulle til møde.
Men hun skulle i stedet på date med en eller anden tosse.
Så jeg havde det sådan, at hvis hun gør,
hvad fanden hun har lyst til, og lyver om det,
så gør jeg også."
Drop det smørede grin, mr. Bianchi.
Nu skal du høre, hvad din søn sagde.
"Jeg sagde til far, at jeg ville facetime mor, og så tog han min iPad.
Han sagde, at mor havde for travlt med arbejdet til at snakke."
Sagde du til Nico, at jeg havde for travlt til at tale med ham?
Jeg ville begrænse skærmtiden. Han skulle til prøve.
Sofia havde tre ufærdige opgaver, fordi hun mister overblikket,
når hun konstant skal pendle mellem to hjem.
Fordi du ikke ville flytte ind i kælderlejligheden.
Så derfor kan Sofia ikke bruge sin rygsæk?
Du finder en måde at klandre mig for bogstavelig talt alt.
"Nico er blevet mere indadvendt. Han får lavere karakterer.
Han kaldte en lærer en møgkælling, fordi det kalder hans far hans mor."
Det var inspektør Tan.
I to skal løse jeres stridspunkter nu.
Hvis vi går i retten, bliver alt det her offentligt tilgængeligt.
Så nu må vi tilbage til forhandlingsbordet.
Nej.
Jeg står ved min indstilling.
Så du er villig til at risikere dit omdømme
som familieadvokat for at trodse mig?
Retten tog den rigtige beslutning sidst.
Det gør den sikkert igen.
Jamen så går vi i retten.
Mit beskidte vasketøj er blevet luftet.
Og om nogle få uger...
er jeg ikke familieadvokat længere.
Jeg er altså ikke en mops.
Cecil!
Jeg bliver aldrig træt af at se det.
Cecil!
-Det er ikke sjovt. -Cecil!
Cecil!
Interviewet bliver ikke redigeret. Det vil ødelægge mit brand.
Det gør ikke noget.
Dit brand er gammeldags og snerpet.
Nu ved hele verden, at du er så sjov, som jeg ved, du er.
Cecil!
Er jeg sjov?
Daniel, du er det sjoveste menneske, jeg har mødt.
Jeg er altså ikke en mops.
Jeg...
skal lige tjekke, om jeg låste cyklen.
Efter en hård retssag blev Whip It- stjernen Charisma Singhal
set forlade domhuset sammen med sin advokat.
De loyale fans...
Repræsenterede du Charisma Singhal uden at fortælle mig det?
Jeg kørte hende også i vores bil.
Du vasker aldrig nogensinde de sæder igen. Hører du?
Undskyld, jeg skal ringe til alle dem, jeg nogensinde har mødt.
Hej.
Hun er det smukkeste, jeg nogensinde har set.
Ja, ikke?
Jeg er bare fuldstændig forelsket i hende, Maggie.
Du vil være den primære omsorgsperson,
og hun vil skulle være nær dig,
mens du ammer, men...
når tiden er inde,
vil jeg rigtig gerne tale om, hvilken rolle jeg kan spille i hendes liv.
I forhold til forældrerollen.
Hvorfor skulle du være forælder?
Fordi vi besluttede at få hende sammen.
-Og så trak du dig. -Nej...
Jo, du gjorde.
Og hvad så nu, fordi du...
har været sammen med hende et par dage, så er alt i orden?
-Det var ikke det, jeg mente. -Du bliver ikke en del af hendes liv.
Er du med?
Nu må du gerne gå.
Mag...
Tekster af: Jens R. Hansen plint.com